10/07/2009 | Administración LocalMunicipal
Noia
Información pública

ANUNCIO DELEGACIÓN DE COMPETENCIAS. En cumprimento do establecido no artigo 44 do Real decreto 2,568/1986, do 28 de novembro, polo que se aproba o regulamento de organización, funcionamento, e réxime xurídico das entidades locais, faise pública a seguinte Resolución da Alcaldía, número 1.765/2009, do 23 de xuño, pola que se modifican as competencias delegadas en diversas concelleiras e concelleiros: Primeiro. Por Resolución deste Alcalde número 1.301/2007, do 27 de xuño, estableceuse o réxime de delegación de competencias nos diferentes membros do grupo de goberno. Segundo. Por Resolución número 605/2009, do 10 de marzo, acordouse a modificación do réximen de delegación de competencias no concelleiro don Xosé Bernaldo Castro Campos, quén, na notificación da mesma, recepcionada o 10 de marzo de 2009, manifesta que non acepta a delegación das novas competencias. Terceiro. Por sendos escritos presentados no Rexistro Xeral de Entrada de Documentos o 13 de marzo de 2009, números 3.174 e 3.175, o concelleiro don Xosé Bieito González Domínguez e a concelleira dona María Dolores Caramés Hermo, renuncian, o primeiro, á Tenencia de Alcaldía e á delegación das áreas de Casco Histórico e Patrimonio e de Industria, Comercio e Turismo, e a segunda, á delegación da área de Cultura e Deporte, Benestar, Igualdade e Mocidade. Cuarto. Por Resolución deste Alcalde número 701/2009, do 16 de marzo, doume por enterado do anterior rexeitamento da delegación e das renuncias, para os efectos da súa constación e producción de efectos e por Resolución número 738/2009, do 24 de marzo, modíficase todo o réxime de delegación de competencias nas concelleiras e concelleiros. Quinto. Por sendos escritos de data 25 de marzo de 2009, presentados no Rexistro de Entrada de Documentos nesa mesma data, números 3.742 e 3.743, os concelleiros don Jhon Manuel Lumbiarres Diaconu e don Victor Federico Errachid Herreria, presentan a súa renuncia á ser membros da Xunta de Gobeno Local, polo que por Resolución número 884/2009, do 1 de abril, noméanse, no seu lugar, a dona Alina Mirela Zele Mantilla de los Rios e a don Oscar Leonardo Alae Iguacen Arnould, membros da Xunta de Goberno Local. Primeiro. Considerando o disposto no artigo 23.4. da Lei 7/1985, do 2 de abril, reguladora das bases réximen local (LBRL) e nos artigos 43, 44, 45 e 114 a 118 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF), nos que se recolle a posibilidade que o Alcalde delegue con carácter xeral competencias nos membros da Xunta de Goberno Local e con carácter específico noutros concelleiros ou concelleiras, Segundo. Considerando as competencias que o artigo 21.1. e 2. da LBRL atribúe ó Alcalde coas limitacións recollidas no parágrafo 3, así como a demais lexislación concordante, Primeiro. Modificar o apartado primeiro da Resolución deste Alcalde número 738/2009, do 24 de marzo, no sentido de incluir na delegación de competencias na concelleira dona Rosa Ana Mariño González e no concelleiro don José Manuel González Canabal, a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer, de tal xeito que este apartado quedaría redactado como segue: “Primeiro.- Delegar as seguintes competencias nas concelleiras e concelleiros que se indican, incluíndo a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer: 1.1 ÁREA DE TRABALLO, ECONOMÍA E FACENDA, que se concreta, entre outras, nas seguintes atribucións: 1.1.1 Elaboración e presentación dos orzamentos anuais con tódolos seus documentos, modificacións orzamentarias que sexan competencia do Alcalde e propostas de modificacións orzamentarias competencia do pleno, desenvolvemento orzamentario (autorización e disposición de gastos e recoñecemento de obrigas), realización dos pagos, fraccionamentos e aprazamentos de débedas, liquidacións tributarias e demais ingresos de dereito público, exencións e bonificacións tributarias, devolución ingresos indebidos, devolución de fianzas, excepto as constituidas en cumprimento da normativa de contratación pública e en materia de licenzas urbanísticas e desenvolvemento do planeamento, aprobación de prezos privados, propostas de aprobación e/ou modificación de ordenanzas fiscais e reguladoras de prezos públicos, etc.1.1.2 Promoción do emprego e desenvolvemento local.1.1.3 Impulso e fomento da administración electrónica.1.1.4 Desenvolvemento e xestión de convenios coa Dirección Xeral do Catastro.1.2 ÁREA DE EDUCACIÓN.1.3 ÁREA DE INDUSTRIA E COMERCIO que se concreta, entre outras, nas seguintes atribucións: 1.3.1 Relacións, sinatura de convenios, convocatoria de subvencións para o sector comercial e industrial de Noia.2.1 ÁREA DE PERSOAL E RÉXIME INTERNO, que se concreta, entre outras, nas seguintes atribucións: 2.1.1 As descritas nos apartados g) e h) do artigo 21.1. da LBRL, agás as non delegables.2.2 ÁREA DE MEDIO RURAL que se concreta, entre outras, nas seguintes atribucións: 2.2.1 Xestión, desenvolvemento, solicitudes, e calquera incidencia relacionada co programa europeo Proder II.2.2.2 Desenvolvemento e impulso da concentración parcelaria.2.2.3 Xestión do Centro Comarcal de Noia.2.3 ÁREA DE PESCA E ASUNTOS MARÍTIMOS que se concreta, entre outras, nas seguintes atribucións: 2.3.1 Grupo de acción costeira.2.3.2 Xestión e mellora das zonas portuarias, lonxa de Testal e pantaláns.2.4 ÁREA DE TURISMO, que se concreta, entre outras, nas seguintes atribucións: 2.4.1 Relacións, sinatura de convenios, convocatoria de subvencións para o sector turístico de Noia.2.4.2 Promoción dos recursos turísticos do Concello de Noia.2.5 ÁREA DE DEPORTES, que se concreta, entre outras, nas seguintes atribucións: 2.5.1 Organización e desenvolvementos de actos deportivos.2.5.2 Relacións, sinatura de convenios, convocatoria de subvencións para o sector do deporte de Noia.2.5.3 Promoción do deporte.3.1 ÁREA DE OBRAS E SERVIZOS que se concreta, entre outras, nas seguintes atribucións: 3.1.1 Xestión do servizo municipal de abastecemento de auga.3.1.2 Xestión da Estación de tratamento de auga potable.3.1.3 Xestión do servizo municipal de saneamento.3.1.4 Xestión da Estación depuradora de augas residuais.3.1.5 Xestión do servizo público de recollida do lixo.3.1.6 Xestión do servizo público de alumeado público.3.1.7 Xestión do servizo de parques e xardíns, limpeza viaria e mantemento de edificios públicos.3.1.8 Mantemento e xestión das estradas e beirarrúas.3.1.9 Xestión do servizo do Cemiterio Municipal.3.1.10 Dirección e ordenación da Brigada de Obras.3.1.11 Aprobación de proxectos e contratación das obras que se realicen por administración.3.2 ÁREA DE MEDIO AMBIENTE.3.3 INCOACIÓN, TRAMITACIÓN E RESOLUCIÓN DOS EXPEDIENTES SANCIONADORES EN MATERIA DE TRÁFICO.4.1 ÁREA DE SEGURIDADE CIDADÁ que se concreta, entre outras, nas seguintes atribucións: 4.1.1 Dirección do Grupo municipal de intervención rápida.4.1.2 Dirección da policía municipal.4.1.3 Dirección da brigada de incendios.4.1.4 Preparación de asuntos para a Xunta Local de Seguridade.4.1.5 Seguimento e aplicación dos plans de emerxencias.4.1.6 Mellora das sedes de protección civil e subsede de bombeiros.4.1.7 Calabozos municipais.4.1.8 Administración e xestión dos vehículos de seguridade cidadá. 4.1.9 Regulación do tráfico e aparcamentos.4.2 ÁREA DE SANIDADE que se concreta, entre outras, nas seguintes atribucións: 4.2.1 Centro de Saúde e servizos farmaceúticos.4.2.2 UPAD.4.2.3 Plan comarcal de prevención de drogodependencias.4.3 ÁREA DE RELACIÓNS VECIÑAIS E PARTICIPACIÓN CIDADÁ que se concreta, entre outras, nas seguintes atribucións: 4.3.1 Relacións cos Consellos Municipais.4.3.2 Relacións coas Asociacións de Veciños.4.4 ÁREA DE IGUALDADE E BENESTAR que se concreta, entre outras, nas seguintes atribucións: 4.4.1 Dirección e desenvolvemento de servizos sociais.4.4.2 Atención e medidas dirixidas á 3ª idade e muller.4.4.3 Atención primaria e especializada.4.4.4 STAND.5.1 ÁREA DE COOPERACIÓN EXTERIOR que se concreta, entre outras, nas seguintes atribucións: 5.1.1 Fondo galego de cooperación.5.1.2 Relacións coas organizacións non gubernamentais.5.2 ÁREA DE FESTEXOS que se concreta, entre outras, nas seguintes atribucións: 5.2.1 Organización de festexos de todo tipo.5.2.2 Organización do festival de curtametraxes.5.2.3 Organización da Feira Medieval anual.5.3 ÁREA DE NORMALIZACIÓN LINGUÍSTICA.5.4 ÁREA DE CULTURA, que se concreta, entre outras, nas seguintes atribucións: 5.4.1 Organización e desenvolvementos de todo tipo de actos culturais.5.4.2 Promoción e divulgación de iniciativas culturais.5.5 ÁREA DE MOCIDADE, que se concreta, entre outras, nas seguintes atribucións: 5.5.1 Atención e medidas dirixidas á xuventude.” Segundo. Derrogar o apartado segundo da Resolución deste Alcalde número 738/2009, do 24 de marzo. Terceiro. Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen perxuízo de que se poida interpoñer lquera-outro recurso que se estime pertinente. Cuarto. Comunicar o presente acordo ós diferentes servizos municipais e dar conta do presente acordo ó Pleno na seguinte sesión que se convoque.» Noia, 23 de xuño de 2009. O Alcalde, Asdo. Rafael García Guerrero.